
# Мөхәммәт Мирза: «Ничә тапкыр һәлакәтен тапкан»

(ШИГЫРЬ)

Ничә тапкыр һәлакәтен тапкан

Туфан суы басып киткәчтен.

Күктән яуган кисәү-кисәү ташлар

Көлгә, комга уалып беткәнче.

Һәлакәтен тапкан кайсы-кайда,

Диңгез, дәрьялары ярлары

Мәгарәсе эченнән табылган

Сөяк-санаклары яралы...


Чакрымлы боз катламында калган

Тау, ташларны тезеп-корганы...

Диңгез төбендәге хәрабәләр

Хәбәрендә кемнәр торганы.

Үткәненә төшенер өчен дә

Акыл җитми, җитми фаразлар.

Кешелекнең гөнаһы күп җирдә,

Гөнаһына күрә газаплар.


Следите за самым важным и интересным в Telegram-каналеТатмедиа

## Нет комментариев
Мөхәммәт Мирза: «Ничә тапкыр һәлакәтен тапкан»